**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՕԳՈՍՏՈՍԻ 13-Ի N 120-Ա ՈՐՈՇՄԱՄԲ ՀԱՍՏԱՏՎԱԾ «ԱԲՈՎՅԱՆ ՀԱՄԱՅՆՔԻ 2025 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈՒԹՅՈՒՆՆԵՐԸ ԵՎ ԴՐԱՆՑ ՖԻՆԱՆՍԱԿԱՆ ՀԱՄԱՄԱՍՆՈՒԹՅՈՒՆՆԵՐԸ» ԾՐԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒՆ ԵՎ ԻՐԱԿԱՆԱՑՆԵԼՈՒ ՆՊԱՏԱԿՈՎ ԳՈՒՄԱՐ ՀԱՏԿԱՑՆԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Աբովյան համայնքի ավագանու 2024 թվականի օգոստոսի 13-ի N 120-Ա որոշմամբ հաստատված «Աբովյան համայնքի 2025 թվականի բնապահպանական ծրագրով նախատեսված միջոցառումների իրականացման առաջնայնությունները և դրանց ֆինանսական համամասնությունները» ծրագրում փոփոխություն կատարել որոշման նախագիծը կազմվել է համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների, «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի և «Ընկերությունների կողմից վճարվող բնապահպանական հարկի նպատակային օգտագործման մասին» օրենքի 4-րդ հոդվածի 4-րդ մասի, հիմք ընդունելով Շրջակա միջավայրի նախարարության 2025 թվականի օգոստոսի 20-ի N 5/01.6/9330 գրությունը (մուտք՝ 2025 թվականի օգոստոսի 20-ի N Պ-2410)։

«Աբովյան համայնքի 2025 թվականի բնապահպանական ծրագրով նախատեսված միջոցառումների իրականացման առաջնայնությունները և դրանց ֆինանսավորման համամասնությունները» ծրագրի շրջանակներում Աբովյան համայնքի և Շրջակա միջավայրի նախարարության միջև կնքվել է 23 317 000 (քսաներեք միլիոն երեք հարյուր տասնյոթ հազար) ՀՀ դրամի պայմանագիր։

Միաժամանակ տեղեկացնում եմ, որ Աբովյանի համայնքապետարանի և «Սոլար Էներջի Սիստեմ Սոլութիոնս» ՍՊԸ-ի միջև 2025 թվականի օգոստոսի 13-ին կնքվել է (ԱԲՀ-ԳՀԱՊՁԲ-25/89) արևային ֆոտովոլտային կայանների ձեռքբերման և տեղադրման 16 983 000 (տասնվեց միլիոն ինը հարյուր ութսուներեք հազար) ՀՀ դրամ ընդհանուր արժողությամբ պայմանագիր։
Խնայված 6 334 000 (վեց միլիոն երեք հարյուր երեսունչորս հազար) ՀՀ դրամի առնչությամբ ՀՀ Շրջակա միջավայրի նախարարությունից ստացվել է դիրքորոշում, այն է՝ տնտեսված գումարները հնարավոր է օգտագործել նաև 2025 թվականի ընթացքում՝ Ծրագրում համապատասխան փոփոխություններ կատարելու միջոցով՝ հիմք ընդունելով Կառավարության 2023 թվականի օգոստոսի 24-ի N 1421-Ն որոշման պահանջները։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**